**ยารักษาหิดเหา**

**เบนซิลเบนโซเอต**

**ความแรง 25%**

**ชนิดโลชัน**

**[ชื่อการค้า ปรับตามทะเบียน]**

**ยาใช้ภายนอก ห้ามรับประทาน**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้มีชื่อว่า เบนซิลเบนโซเอต (benzyl benzoate) ความแรง 25% โดยน้ำหนักต่อปริมาตร (w/v)
	1. **ยานี้ใช้เพื่ออะไร**
		+ ยานี้ใช้เพื่อรักษา หิด เหา และโลน
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือ ส่วนประกอบของยานี้
	2. **ข้อควรระวัง**

**เพื่อความปลอดภัย** **ให้ปรึกษาแพทย์หรือเภสัชกรหากท่านมีภาวะต่อไปนี้**

* + - ตั้งท้อง วางแผนจะตั้งท้อง หรืออยู่ระหว่างให้นมลูก
		- ใช้ยา สมุนไพร หรืออาหารเสริมอื่นอยู่

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่”**

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

1. **วิธีใช้ยา**
	1. **ขนาดและวิธีใช้**
		* ยานี้สำหรับใช้ภายนอกเท่านั้น
		* เขย่าขวดก่อนใช้ยา
		* สำหรับรักษาหิด
			+ อาบน้ำให้สะอาด ใช้ผ้าหรือแปรงอ่อนๆ ถูตรงบริเวณที่มีผื่นคัน
			+ ทายานี้ให้ทั่ว ทิ้งไว้ 24 ชั่วโมง แล้วล้างออก
			+ ทาซ้ำใหม่อีกครั้ง อีก 1 วัน
		* สำหรับรักษาเหาและโลน
			+ ใส่ยานี้ให้ทั่วศีรษะหรือบริเวณที่มีเหาหรือโลน
			+ ในกรณีที่มีเหาหรือโลนจำนวนมาก ให้ใส่ยา 2 ครั้ง เช้า-เย็น
			+ ทิ้งไว้จนครบไว้ 24 ชั่วโมง
			+ ล้างให้สะอาด
			+ เมื่อครบ 7 วัน ให้ทายาซ้ำอีกครั้ง
		* สำหรับเด็กเล็ก ให้แบ่งยามาเติมน้ำเท่าปริมาณยาที่จะใช้ แล้วผสมให้เข้ากัน
		* ห้ามกินยานี้เด็ดขาด
		* ระมัดระวังอย่าให้ยาโดนผิวหนังบริเวณที่บอบบาง เช่น ริมฝีปาก หรือดวงตา
	2. **ถ้าลืมทายานี้ควรทำอย่างไร**
		* ให้ทายานี้ทันทีที่นึกขึ้นได้
		* ห้ามเพิ่มขนาดเพื่อชดเชยยาที่ลืม
	3. **ถ้าทายานี้เกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด หากมีอาการผิดปกติที่รุนแรง ให้รีบนำส่งโรงพยาบาลทันที
2. **ข้อควรปฏิบัติระหว่างใช้ยา**
* ล้างมือให้สะอาดทุกครั้งก่อนและหลังใช้ยา
* ในกรณีที่มีการกินยานี้ ให้รีบนำตัวส่งโรงพยาบาลทันที
* หากใช้ยานี้แล้วอาการแย่ลงหรือไม่ดีขึ้น ให้ปรึกษาแพทย์หรือเภสัชกร
* ซักล้างเสื้อผ้าและชุดเครื่องนอน เพื่อกำจัด หิด เหาและโลนที่อาจจะทำให้กลับมาเป็นซ้ำได้อีก
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผื่นแดง ตุ่มพอง ผิวหนังลอก มีจ้ำตามผิวหนัง

**“ให้หยุดยาแล้วรีบไปพบแพทย์ทันที”**

* 1. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		+ ระคายเคือง แดง บริเวณที่ทายา
1. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นยาน้ำ
* **ตัวยาสำคัญ** คือ เบนซิลเบนโซเอต (benzyl benzoate)
* **ขนาดบรรจุ** ไม่เกิน 60 มิลลิลิตร

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>